**SAVJET RTCG   
Ombudsman RTCG**   
Podgorica 01.08.2025

**Predmet:** Zapisnik i misljenje ombudsmana na prigovor od18.07.2025. godine koji je uputio Bozidar Vujicic NU Gradjanska akcija

Povod za prigovor je izvještavanje Dnevnika 2 o sastanku predsjednika Crne Gore Jakova Milatovića sa građanima Andrijevice dana 17.07.2025. godine

OPIS PRIMJEDBE

Poštovani, predsjednik Crne Gore gospodin Jakov Milatović, dana 17.07.2025. godine, održao je sastanak sa građanima Andrijevice i kazao da vjeruje da je vrijeme za otvorene liste, da građani biraju i gradonačelnike i poslanike po imenu i prezimenu. Takođe je istakao da smo kao društvo postali previše zavisni od političkih partija, da je partitokratija problem za napredak društva i da smo postali patijski učaureno društvo. Posebno je naglasio na potrebu da se građanima vrati moć odlučivanja, kao nosiocima suvereniteta. Kazao je i da građani biraju predsjednika direktno i da vjeruje da tako treba da biraju i gradonačelnike i poslanike. Konstatovao je da moć pripada građanima i da želi da moć vrati građanima...

O svemu navedenom urednik Dnevnika 2 nije informisao građane ni jednom jedinom rečenicom, na koji način je pokazao da je, radi zaštite interesa ljudi koji su preoteli moć od građana, izvršio autocenzuru što je nespojivo sa objektivnim i nezavisnim novinarstvom.

Jasno je da su novinari i urednici odgovorni ne samo za ono što objave nego i za ono što prećute a od interesa je za javnost. Od ogromnog je interesa javnosti da se vlast vrati građanima na način kako je to istakao predsjednik u svom obraćanju.

Navedenim postupanjem urednik Dnevnika 2 postupio je suprotno jednom od ciljeva RTCG-a, nije pravovremeno, sveobuhvatno, objektivno, uravnoteženo i vjerodostojno obradio sastanak predsjednika države sa građanima Andrijevice.

Predlažem da usvojite prigovor i naložite uredništvu javnog servisa RTCG da takođe u Dnevniku 2 informišu građane Crne Gore o iskazanim stavovima predsjednika Crne Gore g-dina Jakova Milatovića, koje je prenio građanima dr•• ice.

ODGOVOR UREDNISTVA

Poštovani,Povodom prigovora gospodina Božidara Vujičića iz NU Građanska akcija od 18.7. na Dnevnik 2 od 17.7.2025. navodimo sljedeće:

Javni medijski servis je tog dana izvještavao sa svečane sjednice povodom Dana opštine Andrijevica gdje je prisustvovao i predsjednik države Jakov Milatović.

Tema našeg izvještaja je bio upravo Dan opštine, a ne izborno zakonodavstvo na koje ukazuje gospodin Vujičić.

RTCG itekako radi teme od javnog značaja i interesa pa smo tako, kada je predsjednik Jakov Milatović formalizovao inicijativu o otvorenim listama, nezavisnim kandidatima i ravnopravnoj zastupljenosti žena na listama istog dana napravili prilog za centralni dnevnik u kojoem se čuo i glas građana i svih relevantnih političkih faktora od kojih zavisi usvajanje izborne reforme.

Takođe, ova tema je sada dobila zamajac s obzirom na to da aktivno radi Odbor za sveobuhvatnu izbornu reformu, pa se gotovo svakodnevno izvještava o ovoj za građane važnoj temi.

Srdačan pozdrav,Uredništvo RTCG

MISLJENJE OMBUDSMANA

Ombudsman prihvata izjasnjenje urednistva na prigovor NU Gradjanska akcija.

Iz izjašnjenja uredništva proizlazi da je inicijativa predsjednika Milatovića o izbornim reformama detaljno obradjena u programima Javnog servisa, uključujući Dnevnik 2 u vrijeme kada je konkretizovana i predstavljena kao politička inicijativa.  
  
  
 ZAKLJUČAK  
Prigovor se odbija.  
Ombudsman preporučuje uredništvu da u narednom periodu nastavi sa redovnim i sveobuhvatnim praćenjem svih tema od značaja za izborne reforme. Usled cestih, neosnovanih prigovora gospodina Vujicica i njegove neosnovane sumnju u rad Javnog servisa po pitanju izvjestavanja o reformi izbornog zakonodavstva ombudsman predlaze da urednistvo Javnog servisa u nekoj od emisija u kojoj bude obradjivana tema otvorenih lista ukljuci i gospodina Vujicica i na taj nacin otkloni njegove neosnovane sumnje u izvjestavanje nase kuce na ovu temu .

Ombudsman Javnog servisa  
Ivan Ivanovic